Kom fees jóú plek vol, ons hou jou stoel warm. - Bloss Magazine
July 24, 2018 by Cecile van Eeden
Aardklop 2018 is beslis iets om oor opgewonde te raak! Met 'n hele paar nuwe debuut produksies, gunstelinge wat terugkeer en natuurlik die ongelooflike aanbieding van visuele kunste, 'n verskeidenheid musikante wat optree, asook 'n proehappie vir elke smaak, is dit geen wonder hul is aangewys as Suid Afrika se gewildste kunstefees nie (#fiesta)!
Die jaar se tema lui 'As die stoel jou pas' – moet jy sit, sê BLOSS! Soos Alexa dit so mooi gestel het, "of dit 'n teater-, of kroeg stoeltjie is, as dit pas moet jy sit." En die jaar se program bied aan onder andere die talente van Bouwer Bosch en Je-ani Swiegelaar in Lykskou (debuut), wat die avontuur van broer en suster (Orph en Dizzy) volg waar Dizzy besef sy kan met dooies kommunikeer en so betrokke raak met 'n busongeluk waar alles nie is soos dit voorkom nie; Lizz Meiring in Met Ander Woorde, 'n eenvrouvertoning met skerpsinnige humor en haar bekende woordspelings waar sy met die gehoor 'n versameling sketse, stories en vertellings uit haar eie pen deel; Operasie Holm, met die immergewilde Marion Holm en Chris Vorster op regie en ontwerp, waar sy steeds nie ander akteurs kan bekostig nie en dus al die rolle self vertolk! Hierdie is maar net drie van die vele vertonings wat opgevoer gaan word die jaar by Aardklop. Daar is ongelooflike vertonings om na uit te sien, en BLOSS is reg om alles vir julle deur te gee! Hou BLOSS se blogs dop om op hoogte te bly met al die Aardklop verwikkelinge.
Die fees skop 2 Oktober af in die kleine dorpie van Potch en kaartjies is al van 23 Julie beskikbaar op Ticketpro, met 2300 kaartjieverkoop stasies (en online) regoor die land, het jy geen rede om nie jou kaartjie te koop vir die jaar se Aardklop nie.
BLOSS sien jou daar!
Koop kaartjies hier!
Tags: Aardklop, debuut, family, fees, friends, gewildste, happy, kids, mense, Music, shows, theater, vertonings